Diari Oficial de la Generalitat Valenciana


Sumari del DOGV 7815, del 27-06-2016 (2016/4798)

ORDRE 14/2016, de 13 de juny, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la forest d'utilitat pública número AL 026 (AL 1070) de la província d'Alacant, denominada els Corrals del Marqués en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 6135228NG0614D6937OM, situada en el terme municipal d'Alacant i propietat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7815

Data del DOGV
:   27-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4798


Data del document
:   13-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ORDRE 14/2016, de 13 de juny, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la forest d'utilitat pública número AL 026 (AL 1070) de la província d'Alacant, denominada els Corrals del Marqués en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 5982690AA1666A2283HW, situada en el terme municipal d'Alacant i propietat de la Generalitat. [2016/4798]  
Per mitjà de l'Acord de la consellera d'Infraestructures, Territori i Medi Ambient de 29 de gener de 2015 (DOCV 7515, 29.04.2015), s'inicia el procediment de delimitació parcial ?en segona fase- de la forest d'utilitat pública número AL 026 (AL1070) de la província d'Alacant, denominada els Corrals del Marqués en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 1372641AF7093T1779EY, situada en el terme municipal d'Alacant i propietat de la Generalitat.  
Com a conseqüència d'això, la Direcció Territorial d'Alacant ha tramitat el corresponent expedient de delimitació, d'acord amb el que estableix la Llei 43/2003, de 21 de novembre, de Forests; la Llei 3/1993, de 9 de desembre, Forestal de la Comunitat Valenciana; el seu Reglament, de 16 de maig de 1995, i el Decret 485/1962, de 22 de febrer, del Reglament de Forests.  
Per mitjà de l'anunci de 19 d'octubre de 2015, comencen les operacions de delimitació de la segona fase de la delimitació, que es publica en el Diari Oficial de la Comunitat Valenciana número 7656, de 12 de novembre de 2015.  
Amb data 26 d'abril de 2016, la directora territorial d'Alacant, vist l'informe de l'instructor, emet un informe proposta, en el qual dóna compte de la tramitació de l'expedient, de l'actuació de l'instructor en aquest, el compliment dels requisits i les formalitats legals per a l'aprovació, i es conclou amb la proposta de resolució i es remet l'expedient a la Direcció General de Medi Natural i Avaluació Ambiental per a l'adopció de la resolució que procedisca.  
  
ORDENE  
  
Primer  
Aprovar la delimitació parcial de la forest d'utilitat pública número AL 026 (AL1070) de la província d'Alacant, denominada els Corrals del Marqués en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 4466436IS3603T6080GD, situada en el terme municipal d'Alacant i propietat de la Generalitat, d'acord amb les actes, coordenades UTM dels piquets i plans que hi ha en l'expedient.  
  
Província: Alacant  
Número del Catàleg de Forests d'Utilitat Pública: 26  
Nom: els Corrals del Marqués  
Terme municipal: Alacant  
Partit judicial: Alacant  
Pertinença: Generalitat  
Superfície pública: 303,555 ha  
Enclavats: 0,745 ha  
Superfície total: 304,3 ha  
Dades registrals: inscrit en el Registre de la Propietat d'Alacant, al tom 1.139, llibre 743, foli 60, finca registral 162, inscripció 2a.  
  
Límits:  
Nord: terme municipal de Xixona  
Est: cultius particulars  
Sud: cultius particulars i terme municipal de Mutxamel  
Oest: terme municipal de Sant Vicent del Raspeig  
  
Descripció de la línia de la forest a delimitar:  
S'inicia la delimitació en el piquet 1, situada en la partida denominada el Vedat del Marqués. Aquest piquet està al costat d'un camí de terra limítrofa amb la urbanització Llofriu 2. En aquest punt el límit de la forest limita amb la parcel·la 16 del polígon 1 encadastrada a nom d'Holzhaus Heinrich Friedrich i amb la parcel·la 9003 del polígon 1 d'Alacant encadastrada a nom de l'Ajuntament d'Alacant.  
Des del piquet 1 fins al piquet 2 el límit de la forest limita amb la parcel·la 9003 del polígon 1 d'Alacant encadastrada a nom de l'Ajuntament d'Alacant. Des del piquet 2 fins al piquet 10 el límit de la forest limita, en tot moment, amb la parcel·la 19 del polígon 1 d'Alacant encadastrada a nom d'Holzhaus Heinrich Friedrich.  
Des del piquet 10 fins al piquet 11 el límit de la forest limita novament amb la parcel·la 9003 del polígon 1 d'Alacant encadastrada a nom de l'Ajuntament d'Alacant. El piquet 11 posa fi a la delimitació parcial de la forest AL 026 denominada els Corrals del Marqués.  
  
Descripció dels enclavaments:  
Atés que és una delimitació parcial de la línia perimetral del MUP núm. 26 denominada els Corrals del Marqués, no s'estableixen els enclavaments.  
  
Ocupacions:  
  
  
Segon  
Acordar la gestió de la cancel·lació total o parcial de totes les inscripcions registrals que pogueren ser contradictòries amb la descripció del tram de forest delimitada.  
  
Tercer  
Que les noves dades resultants de la descripció i cabuda de la forest es porten al Catàleg de Forests d'Utilitat Pública.  
  
Quart  
Que les noves dades resultants de la descripció i cabuda de la forest es porten al Registre de la Propietat.  
  
Cinqué  
Traslladar l'ordre aprovatòria a l'Administració cadastral, d'acord amb el que estableix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
  
Sisé  
Que, tan ràpidament com siga possible, es procedisca a l'amollonament del tram de la forest delimitada.  
  
Aquesta ordre posa fi a la via administrativa. D'acord amb l'article 21.7 de la Llei 43/2003, de 21 de novembre, de Forests, les persones interessades i les contigües podran impugnar-la davant de la jurisdicció contenciosa administrativa, per raons de competència o procediment, i davant de la jurisdicció civil si el que es discuteix és el domini, la possessió o qualsevol altre dret real.  
  
València, 13 de juny de 2016  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO